Проект

Татарстан Республикасы

Дәүләт Советы депутатлары

Э.Ю. Абдуллазянов,   
Д.В. Анисимов, А.Ю. Егоров, О.Ю. Николаев, К.Г. Садриев тарафыннан кертелә

«Татарстан Республикасында күпфатирлы йортларда гомуми мөлкәткә капиталь ремонт ясауны оештыру турында» Татарстан Республикасы Законына үзгәрешләр кертү хакында»

ТАТАРСТАН РЕСПУБЛИКАСЫ ЗАКОНЫ

**1 статья**

«Татарстан Республикасында күпфатирлы йортларда гомуми мөлкәткә капиталь ремонт ясауны оештыру турында» 2013 елның 25 июнендәге 52-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2013, № 6 (II өлеш); 2014, № 5, № 11 (I өлеш); 2015, № 12 (I өлеш); 2016, № 1 – 2, № 10; Татарстан Республикасы законнар җыелмасы, 2017, № 33 (I өлеш), № 94 (I өлеш); 2018, № 38 (I өлеш); 2019, № 19 (I өлеш); 2021, № 1 (I өлеш), № 29 (I өлеш); 2022, № 57 (I өлеш); 2023, № 3 (I өлеш), № 20 (I өлеш), № 73 (I өлеш); 2024, № 18 (I өлеш), № 34 (I өлеш) түбәндәге үзгәрешләрне кертергә:

1. 21 статьяда:

а) «аны актуальләштергәндә» сүзләрен «аңа үзгәрешләр керткәндә» сүзләренә алмаштырырга;

б) 10 өлешне үз көчен югалткан дип танырга;

2) 3 статьяда:

а) 1 өлештә:

4 пунктта «, күпфатирлы йортларда гомуми мөлкәткә капиталь ремонт буенча региональ программага кертелергә тиешле өстәмә белешмәләрне билгеләү» сүзләрен төшереп калдырырга;

5 пунктны түбәндәге редакциядә бәян итәргә:

«5) күпфатирлы йортларда гомуми мөлкәткә капиталь ремонт буенча региональ программаны әзерләгәндә һәм раслаганда яисә аңа үзгәрешләр керткәндә мондый программага кертелгән күпфатирлы йортларның техник торышын тикшерүне үткәрүне оештыру тәртибен, мондый күпфатирлы йортларның техник торышын тикшерү нәтиҗәләрен исәпкә алу тәртибен билгеләү;»;

134 пунктны түбәндәге редакциядә бәян итәргә:

«134) аварияне, башка табигый яисә техноген характердагы гадәттән тыш хәлне бетерү өчен кирәкле булган күләмдә күпфатирлы йортның техник торышын торгызу максатларында аның гомуми мөлкәтенә капиталь ремонт ясаган очракта, бу күпфатирлы йорттагы урыннар милекчеләренең гомуми җыелышын үткәрмичә генә күпфатирлы йортта гомуми мөлкәткә капиталь ремонт ясау турында карар кабул итү тәртибен билгеләү;»;

138 пунктта «идарә итүне» сүзләрен «идарә итү эшчәнлеген» сүзләренә алмаштырырга, «билгеләнә,» сүзеннән соң «шулай ук, әгәр мондый күпфатирлы йортларның техник торышын тикшерү Россия Федерациясе Торак кодексының 167 статьясындагы 2 өлешендә нигезендә үткәрелгән булса, күпфатирлы йортларның техник торышын тикшерү нәтиҗәләре хакында» сүзләрен өстәргә;

б) түбәндәге эчтәлекле 11 өлеш өстәргә:

«11. Татарстан Республикасы Министрлар Кабинеты күпфатирлы йортларның техник торышына дәүләт мониторингы үткәрү тәртибе турында норматив хокукый акт кабул итәргә хокуклы, аның кысаларында Татарстан Республикасы башкарма хакимиятенең архитектура, шәһәр төзелеше, төзелеш, төзелеш материаллары сәнәгате өлкәсендәге, торак-коммуналь хуҗалык өлкәсендәге органы (алга таба – вәкаләтле орган) тарафыннан күпфатирлы йортларның техник торышы һәм аның үзгәрү динамикасы хакында мәгълүмат җыю, аны системалаштыру, анализлау гамәлгә ашырыла. Әлеге дәүләт мониторингы үткәрү тәртибенә әлеге статьяның 1 өлешендәге 5 пунктында каралган күпфатирлы йортларның техник торышын тикшерүне үткәрүне оештыру тәртибе керергә мөмкин»;

в) 2 өлештә:

беренче абзацта «Архитектура, шәһәр корылышы, төзелеш, төзелеш материаллары сәнәгате өлкәсендәге, торак һәм коммуналь хуҗалык өлкәсендәге Татарстан Республикасы башкарма хакимияте органының (алга таба – вәкаләтле орган)» сүзләрен «Вәкаләтле органның» сүзләренә алмаштырырга;

1 пунктны түбәндәге редакциядә бәян итәргә:

«1) Россия Федерациясенең техник җайга салу законнары һәм Россия Федерациясе Торак кодексы нигезендә күпфатирлы йортларның техник торышына эксплуатация контроле үткәрү тәртибен билгеләү;»;

3 пунктка «тәртибен» сүзеннән соң «, әлеге затлар тарафыннан тапшырылырга тиешле башка белешмәләр исемлеген һәм аларны тапшыру тәртибен» сүзләрен өстәргә;

3) 5 статьяның 31 өлешендә «карар» сүзен «норматив хокукый акт» сүзенә алмаштырырга;

4) 10 статьяны түбәндәге редакциядә бәян итәргә:

«10 статья. **Күпфатирлы йортларда гомуми мөлкәткә капиталь ремонт буенча региональ программа әзерләү һәм раслау, аңа үзгәрешләр кертү тәртибе, мондый программага таләпләр, аны әзерләү, аңа үзгәрешләр кертү өчен кирәкле белешмәләрне җирле үзидарә органнары һәм капиталь ремонт фондларын махсус счетта булдыручы урыннар милекчеләре тарафыннан бирү тәртибе**

1. Күпфатирлы йортларда гомуми мөлкәткә капиталь ремонт буенча региональ программаны (алга таба – капиталь ремонт буенча региональ программа) әзерләү һәм раслау, аңа үзгәрешләр кертү Россия Федерациясе Торак кодексы һәм әлеге Закон нигезендә гамәлгә ашырыла.
2. Капиталь ремонт буенча региональ программа Татарстан Республикасы территориясендә урнашкан күпфатирлы йортлардагы гомуми мөлкәткә капиталь ремонт ясау өчен кирәкле срокка төзелә.

Капиталь ремонт буенча региональ программа Татарстан Республикасы Министрлар Кабинеты тарафыннан раслана.

4. Капиталь ремонт буенча региональ программага түбәндәгеләр керә:

1) капиталь ремонт буенча региональ программаның төп максатлары һәм бурычлары;

2) капиталь ремонт буенча региональ программаны үтәүнең планлаштырыла торган күрсәткечләре;

3) Татарстан Республикасы территориясендә урнашкан (шул исәптән барлык биналары бер милекчегә караган күпфатирлы йортлар) һәм җирле үзидарә органнары тарафыннан расланган күпфатирлы йортларда гомуми мөлкәткә капиталь ремонт буенча муниципаль адреслы программаларга (алга таба – капиталь ремонт буенча муниципаль адреслы программа) кертелгән барлык күпфатирлы йортлар исемлеге, моңа Россия Федерациясе Хөкүмәте тарафыннан билгеләнгән тәртиптә авария хәлендә һәм сүтелергә яисә реконструкцияләнергә тиеш дип танылган күпфатирлы йортлар керми;

4) күпфатирлы йортларда гомуми мөлкәткә капиталь ремонт буенча хезмәт күрсәтүләр һәм (яисә) эшләр исемлеге;

5) күпфатирлы йортларда гомуми мөлкәткә капиталь ремонт ясауның план чоры, шул исәптән, Россия Федерациясе Торак кодексының 166 статьясындагы 1 өлешенең 1 пунктында каралган хезмәтләрне һәм (яисә) эшләрне бер үк вакытта күпфатирлы йортның йорт эчендәге ике һәм аннан күбрәк инженерлык системаларына карата күрсәтүнең һәм (яисә) башкаруның Татарстан Республикасы Министрлар Кабинеты норматив хокукый актында каралган зарурлыгын исәпкә алып, хезмәт күрсәтүләрнең һәм (яисә) эшләрнең һәр төре буенча башкару сроклары, шул ук вакытта әлеге срок календарь елны яисә мондый ремонт ясалырга тиешле өч календарь елдан артып китмәгән чорны күрсәтеп билгеләнергә мөмкин;

6) региональ оператор тарафыннан капиталь ремонт өчен кертемнең минималь күләменнән чыгып булдырылган капиталь ремонт фонды акчалары исәбеннән түләнергә мөмкин булган күпфатирлы йортта гомуми мөлкәткә капиталь ремонт буенча хезмәт күрсәтүләрнең һәм (яисә) эшләрнең иң чик бәясе күләме;

7) Татарстан Республикасы Министрлар Кабинеты норматив хокукый акты нигезендә капиталь ремонт буенча региональ программага кертелергә тиешле башка белешмәләр.

4. Капиталь ремонт буенча региональ программаны әзерләү вәкаләтле органның карары белән гамәлгә ашырыла. Әлеге карар аны кабул итү көненнән алып 7 көн эчендә капиталь ремонт буенча муниципаль адреслы программалар әзерләү өчен җирле үзидарә органнарына җибәрелә.

5. Җирле үзидарә органнары вәкаләтле органның әлеге статьяның 4 өлешендә күрсәтелгән карарын алган көннән алып ике ай эчендә капиталь ремонт буенча муниципаль адреслы программалар әзерләүне һәм раслауны гамәлгә ашыра. Расланган капиталь ремонт буенча муниципаль адреслы программа аны раслаган көннән алып бер айдан да соңга калмыйча җирле үзидарә органы тарафыннан вәкаләтле органга тапшырыла. Вәкаләтле орган әлеге капиталь ремонт буенча муниципаль адреслы программаларны тапшыру көненнән алып бер ай эчендә капиталь ремонт буенча региональ программа проектын әзерләүне гамәлгә ашыра һәм аны Татарстан Республикасы Министрлар Кабинетына раслау өчен җибәрә.

6. Капиталь ремонт буенча региональ программага үзгәрешләр кимендә елга бер мәртәбә кертелә.

7. Капиталь ремонт буенча региональ программага үзгәрешләр кертү турында карар вәкаләтле орган тарафыннан күпфатирлы йортлар белән идарә итүне гамәлгә ашыручы затлар, шул исәптән капиталь ремонт фондын махсус счетта булдыручы күпфатирлы йорттагы урыннар милекчеләре тапшырган мондый программага үзгәрешләр кертү өчен кирәкле белешмәләр, шулай ук әлеге затлар алар хакында белешмәләр тапшырмаган күпфатирлы йортлар буенча мөстәкыйль алынганнары нигезендә әзерләнгән җирле үзидарә органнары тәкъдимнәре буенча кабул ителә. Бу карар федераль башкарма хакимиятнең торак-коммуналь хуҗалык өлкәсендә дәүләт сәясәтен эшләү һәм гамәлгә ашыру һәм норматив-хокукый җайга салу функцияләрен башкаручы орган тарафыннан расланган методик тәкъдимнәр нигезендә кабул ителә.

8. Җирле үзидарә органнары вәкаләтле орган тарафыннан капиталь ремонт буенча региональ программага үзгәрешләр әзерләү турында карар кабул ителгән көннән алып бер ай эчендә капиталь ремонт буенча муниципаль адреслы программаларга үзгәрешләр кертә һәм әлеге карар кабул ителгән көннән алып ике айдан да соңга калмыйча аларны вәкаләтле органга тапшыра. Вәкаләтле орган әлеге капиталь ремонт буенча муниципаль адреслы программаларны тапшыру көненнән алып бер ай эчендә капиталь ремонт буенча региональ программага үзгәрешләр әзерләүне гамәлгә ашыра һәм мондый үзгәрешләрнең проектын Татарстан Республикасы Министрлар Кабинетына раслау өчен җибәрә.

9. Капиталь ремонт буенча региональ программага күпфатирлы йорттагы гомуми мөлкәткә капиталь ремонт ясауның билгеләнгән срогын соңрак чорга күчерүне, күпфатирлы йортта гомуми мөлкәткә капиталь ремонт буенча планлаштырыла торган хезмәт күрсәтүләр һәм (яисә) эшләр төре исемлеген кыскартуны күздә тота торган үзгәрешләрне кертү урыннар милекчеләре гомуми җыелышының тиешле карары булганда гамәлгә ашырыла, моңа түбәндәге очраклар керми:

1) күпфатирлы йортта гомуми мөлкәткә капиталь ремонт ясау буенча планлаштырыла торган хезмәт күрсәтүләр һәм (яисә) эшләр төренең исемлеген кыскарту капиталь ремонт үткәрелергә тиешле конструктив элементларның булмавына бәйле булса;

2) күпфатирлы йортта гомуми мөлкәткә капиталь ремонт ясау буенча хезмәт күрсәтүләрнең һәм (яисә) эшләрнең планлаштырылган төре элегрәк үткәрелгән булса һәм шул ук вакытта күпфатирлы йортта гомуми мөлкәткә капиталь ремонт ясау кирәклеген билгеләү тәртибендә яңадан мондый хезмәтләр күрсәтү һәм (яисә) эшләр башкару капиталь ремонт буенча региональ программада билгеләнгән срокта таләп ителми дип билгеләнсә;

3) капиталь ремонт фонды булдыру ысулын үзгәртү Россия Федерациясе Торак кодексының 189 статьясының 7 өлешендә каралган нигезләрдә башкарылса. Бу очракта капиталь ремонт ясау вакыты күпфатирлы йортта гомуми мөлкәткә капиталь ремонт ясау кирәклеген билгеләү тәртибендә билгеләнә.

4) урыннар милекчеләренең, һәм (яисә) күпфатирлы йорт белән идарә идарә итүне гамәлгә ашыручы затның, һәм (яисә) күпфатирлы йортта гомуми мөлкәтне карап тоту һәм ремонтлау эшләрен башкаручы затның мондый хезмәтләр күрсәтүгә һәм (яисә) эшләр башкаруга подряд оешмасын күпфатирлы йорттагы урыннарга һәм (яисә) күпфатирлы йортның төзелеш конструкцияләренә, инженерлык челтәрләренә, күпфатирлы йортның санитария-техника, электр, механика һәм башка җайланмаларына кертмәүдә чагылган комачаулык итүенә бәйле рәвештә күпфатирлы йортта гомуми мөлкәткә капиталь ремонт буенча хезмәтләр күрсәтүнең һәм (яисә) эшләр башкаруның (шул исәптән элегрәк башланган хезмәтләр күрсәтүне һәм (яисә) эшләр башкаруны тәмамлауның) мөмкин булмавы Татарстан Республикасы Министрлар Кабинеты норматив хокукый актында билгеләнгән тәртиптә билгеләнсә;

5) капиталь ремонт буенча региональ программага үзгәрешләр кертү йорт эчендәге газ белән тәэмин итү инженерлык системаларын ремонтлау, лифтларны ремонтлау, алмаштыру, модернизацияләү, лифт шахталарын, машина һәм блок бүлмәләрен ремонтлау эшләрен башкару срокларының үзгәртелүенә бәйле булса.

6) күпфатирлы йортның техник торышын тикшерү нәтиҗәләре буенча капиталь ремонт буенча региональ программада каралган күпфатирлы йортта гомуми мөлкәткә капиталь ремонт ясау буенча хезмәтләр күрсәтү һәм (яисә) эшләр башкару билгеләнгән срокта таләп ителми дип билгеләнсә.

10. Капиталь ремонт буенча региональ программага үзгәрешләр кертү өчен капиталь ремонт буенча региональ программага кертелгән күпфатирлы йортның техник торышын тикшерү нәтиҗәләре, әгәр мондый күпфатирлы йортның техник торышын тикшерү Россия Федерациясе Торак кодексының 167 статьясының 2 һәм 3 өлешләре нигезендә кабул ителгән Татарстан Республикасы Министрлар Кабинеты хокукый акты йә күпфатирлы йорттагы урыннар милекчеләренең гомуми җыелышы карары нигезендә үткәрелгән булса, нигез булып тора.

11. Капиталь ремонт буенча региональ программага әлеге статьяның 9 өлешендәге 4 пунктында каралган нигездә кертелгән үзгәрешләр, тиешле хәлләрне бетергәннән соң, күпфатирлы йортта гомуми мөлкәткә капиталь ремонт буенча хезмәтләр күрсәтүнең һәм (яисә) эшләр башкаруның (шул исәптән элегрәк башланган хезмәтләр күрсәтүне һәм (яисә) эшләрне башкаруны тәмамлауның) план чорын күздә тотарга тиеш. Күпфатирлы йортта гомуми мөлкәткә капиталь ремонт ясау буенча планлаштырыла торган хезмәт күрсәтүләр һәм (яисә) эшләр төренең исемлеген әлеге статьяның 9 өлешендәге 4 пунктында каралган нигездә кыскарту рөхсәт ителми.

12. Капиталь ремонт буенча региональ программа Россия Федерациясе Торак кодексының 168 статьясындагы 8 өлеше нигезендә Татарстан Республикасы Министрлар Кабинеты тарафыннан дәүләт мәгълүмат торак-коммуналь хуҗалык системасында урнаштырылырга тиеш.»;

5) 101 статьяда:

а) исемдә «төзү һәм раслау» сүзләрен «әзерләү һәм раслау, аларга үзгәрешләр кертү» сүзләренә алмаштырырга;

б) 1 өлештә «үзе билгеләгән тәртиптә» сүзләрен төшереп калдырырга;

в) 3 өлешнең 3 пунктын түбәндәге редакциядә бәян итәргә:

«3) аварияне, башка табигый яисә техноген характердагы гадәттән тыш хәлне бетерү өчен кирәкле булган күләмдә Россия Федерациясе Торак кодексының 189 статьясындагы 61 өлешендә каралган тәртиптә күпфатирлы йортның техник торышын торгызу максатларында аның гомуми мөлкәтенә капиталь ремонт ясау очракларын исәпкә алу.»;

г) түбәндәге эчтәлекле 31 өлеш өстәргә:

«31. Капиталь ремонт буенча региональ программаны гамәлгә ашыруның кыска сроклы планнарын әзерләү һәм раслау тәртибе, мондый планнарга таләпләр, аларны әзерләү, аларга үзгәрешләр кертү өчен кирәкле белешмәләрне җирле үзидарә органнары һәм капиталь ремонт фондларын махсус счетта булдыручы күпфатирлы йорттагы урыннар милекчеләре тарафыннан бирү тәртибе Россия Федерациясе Торак кодексы нигезендә Татарстан Республикасы Министрлар Кабинетының норматив хокукый акты белән билгеләнә.»;

6) «нигезендә» сүзеннән соң «, шулай ук, әгәр күпфатирлы йортларның техник торышын тикшерү Россия Федерациясе Торак кодексының 167 статьясының 2 һәм 3 өлешләре нигезендә үткәрелгән булса, мондый тикшерү нәтиҗәләре нигезендә» сүзләрен өстәргә;

7) 13 статьяның 2 өлешен түбәндәге редакциядә бәян итәргә:

«2. Россия Федерациясе Торак кодексы нигезендә төзелгән торак милекчеләре ширкәтләренә, торак, торак-төзелеш кооперативларына, идарәче оешмаларга, региональ операторга дәүләт ярдәме, Татарстан Республикасы Министрлар Кабинеты норматив хокукый актлары белән билгеләнгән таләпләрне үтәү шарты белән, әгәр әлеге ярдәмне гамәлгә ашыруга тиешле акчалар Татарстан Республикасы бюджеты турындагы Татарстан Республикасы законында каралган булса, күпфатирлы йортларда гомуми мөлкәткә капиталь ремонт ясауга, шул исәптән кредитлар яисә заемнар буенча гарантияләр, поручительлекләр бирүгә, капиталь ремонт буенча региональ программага кертелгән күпфатирлы йортларның техник торышын тикшерүгә бирелә.».

**2 статья**

1. Әлеге Закон, әлеге Законның 1 статьясындагы 1 пунктының «б» пунктчасыннан һәм 2 пунктының «в» пунктчасындагы бишенче абзацыннан тыш, рәсми басылып чыккан көненнән үз көченә керә.

2. Әлеге Законның 1 статьясындагы 1 пунктының «б» пунктчасы һәм 2 пунктының «в» пунктчасындагы бишенче абзацы әлеге Закон рәсми басылып чыккан көненнән үз көченә керә.

Татарстан Республикасы

Рәисе